Lugupeetud Vabariigi President! Austatud Riigikogu! Lugupeetud lahkuva valitsuse liikmed ja uue valitsuse liikmed! Seoses Riigikogu liikmete Arto Aasa, Urmas Kruuse, Jürgen Ligi, Kristen Michali, Sven Mikseri, Urve Palo, Keit Pentus-Rosimannuse, Hanno Pevkuri, Marko Pomerantsi, Urmas Reinsalu, Taavi Rõivase, Indrek Saare ja Margus Tsahkna volituste peatumisega nende nimetamisega Vabariigi Valitsuse liikmeks asuvad tänasest Riigikogu liikmeks järgmised asendusliikmed: Ivi Eenmaa, Kristjan Kõljalg, Marianne Mikko, Kalle Muuli, Meelis Mälberg, Mart Nutt, Mati Raidma, Vilja Savisaar-Toomast, Andre Sepp, Mark Soosaar, Imre Sooäär, Einar Vallbaum ja Hardi Volmer. Et meil oleks võimalus Riigikogu tööga edasi minna, tuleb kõigepealt ära kuulata uute Riigikogu liikmete ametivanne. Palun ametivande andmiseks kõnetooli Ivi Eenmaa!
Austatud härra president! Lugupeetud Riigikogu esimees! Head kolleegid! Asudes täitma oma kohustusi Riigikogu liikmena Riigikogu XIII koosseisus, annan vande jääda ustavaks Eesti Vabariigile ja tema põhiseaduslikule korrale. Tänan! [[Aplaus.]]
Kristjan Kõljalg.
Austatud Vabariigi President! Head kolleegid! Asudes täitma oma kohustusi Riigikogu liikmena Riigikogu XIII koosseisus, annan vande jääda ustavaks Eesti Vabariigile ja tema põhiseaduslikule korrale. [[Aplaus.]]
Marianne Mikko.
Asudes täitma oma kohustusi Riigikogu liikmena Riigikogu XIII koosseisus, annan vande jääda ustavaks Eesti Vabariigile ja tema põhiseaduslikule korrale. [[Aplaus.]]
Kalle Muuli.
Asudes täitma oma kohustusi Riigikogu liikmena Riigikogu XIII koosseisus, annan vande jääda ustavaks Eesti Vabariigile ja tema põhiseaduslikule korrale. [[Aplaus.]]
Meelis Mälberg.
Asudes täitma oma kohustusi Riigikogu liikmena Riigikogu XIII koosseisus, annan vande jääda ustavaks Eesti Vabariigile ja tema põhiseaduslikule korrale. [[Aplaus.]]
Mart Nutt.
Härra president! Head kolleegid! Asudes täitma oma kohustusi Riigikogu liikmena Riigikogu XIII koosseisus, annan vande jääda ustavaks Eesti Vabariigile ja tema põhiseaduslikule korrale. [[Aplaus.]]
Mati Raidma.
Asudes täitma oma kohustusi Riigikogu liikmena Riigikogu XIII koosseisus, annan vande jääda ustavaks Eesti Vabariigile ja tema põhiseaduslikule korrale. [[Aplaus.]]
Vilja Savisaar-Toomast.
Austatud Vabariigi President! Head kolleegid! Asudes täitma oma kohustusi Riigikogu liikmena Riigikogu XIII koosseisus, annan vande jääda ustavaks Eesti Vabariigile ja tema põhiseaduslikule korrale. [[Aplaus.]]
Andre Sepp.
Austatud Eesti Vabariigi president! Head kolleegid! Asudes täitma oma kohustusi Riigikogu liikmena Riigikogu XIII koosseisus, annan vande jääda ustavaks Eesti Vabariigile ja tema põhiseaduslikule korrale. Aitäh! [[Aplaus.]]
Mark Soosaar.
Tere hommikust, head inimesed! Asudes täitma oma kohustusi Riigikogu liikmena Riigikogu XIII koosseisus, annan vande jääda ustavaks Eesti Vabariigile ja tema põhiseaduslikule korrale. [[Aplaus.]]
Imre Sooäär.
Hea Vabariigi President! Hea Riigikogu esimees! Head rahvaesindajad! Asudes täitma oma kohustusi Riigikogu liikmena Riigikogu XIII koosseisus, annan vande jääda ustavaks Eesti Vabariigile ja tema põhiseaduslikule korrale. [[Aplaus.]]
Einar Vallbaum.
Austatud Eesti Vabariigi president, head kolleegid! Asudes täitma oma kohustusi Riigikogu liikmena Riigikogu XIII koosseisus, annan vande jääda ustavaks Eesti Vabariigile ja tema põhiseaduslikule korrale. [[Aplaus.]]
Hardi Volmer.
Lugupeetud Riigikogu esimees! Austatud kolleegid! Asudes täitma oma kohustusi Riigikogu liikmena Riigikogu XIII koosseisus, annan vande jääda ustavaks Eesti Vabariigile ja tema põhiseaduslikule korrale. Aitäh! [[Aplaus.]]
Nüüd on võimalus üle anda eelnõusid ja arupärimisi. Keegi seda nii pidulikul päeval teha ei soovi. Palun teeme kohaloleku kontrolli! Kohal on 95 Riigikogu liiget, puudub 6.
Austatud Riigikogu! Vabariigi President nimetas 8. aprilli otsusega nr 645 ametisse Taavi Rõivase moodustatud Vabariigi Valitsuse. Eesti Vabariigi põhiseaduse § 91 järgi astub Vabariigi Valitsus ametisse ametivande andmisega Riigikogu ees. Lugupeetud ametisse astuva Vabariigi Valitsuse peaminister Taavi Rõivas, palun teid ametivande andmiseks Riigikogu kõnetooli!
Austatud Vabariigi President! Austatud Riigikogu esimees! Austatud Riigikogu! Asudes täitma Vabariigi Valitsuse liikme kohustusi, olen teadlik, et kannan selles ametis vastutust Eesti Vabariigi ja oma südametunnistuse ees. Tõotan pühalikult jääda ustavaks Eesti Vabariigi põhiseaduslikule korrale ning pühendada oma jõu Eesti rahva heaolu ja tuleviku kindlustamisele. [[Peaminister Taavi Rõivas annab allkirja. Aplaus.]] Palun ametivannet andma minu juhitava valitsuse ministrid: ettevõtlusminister Urve Palo, haridus- ja teadusminister Jürgen Ligi, justiitsminister Urmas Reinsalu, kaitseminister Sven Mikser, keskkonnaminister Marko Pomerants, kultuuriminister Indrek Saar, maaeluminister Urmas Kruuse, majandus- ja taristuminister Kristen Michal, rahandusminister Sven Sester, riigihalduse minister Arto Aas, siseminister Hanno Pevkur, sotsiaalkaitseminister Margus Tsahkna, tervise- ja tööminister Rannar Vassiljev ning välisminister Keit Pentus-Rosimannus. [[Ministrid kirjutavad alla ametivande tekstile. Aplaus.]]
Austatud Riigikogu! Loen ette Vabariigi Presidendi otsuse: "Vabariigi Presidendi otsus nr 646, Toompeal 9. aprillil 2015. Vabariigi Valitsuse ametist vabastamine. Vabastan ametist 26. märtsil 2014 nimetatud Taavi Rõivase juhitud Vabariigi Valitsuse seoses uue valitsuse ametisse astumisega 9. aprillil 2015. aastal. Alus: Eesti Vabariigi põhiseaduse § 78 ja § 92." Allkiri: Toomas Hendrik Ilves. Austatud Riigikogu! Austatud president! Teil on võimalus õnnitleda Vabariigi Valitsust. Tänane istung on lõppenud. Istungi lõpp kell 10.25.